Document ID: /fineweb-2-swissfilter-quality_10-filterrobots/filtered/05601.jsonl.gz/45

Vlasti SAD nisu dozvolile ruskim diplomatama da uđu u zgradu ruskog Generalnog konzulata u San Francisku i uzmu konzularnu arhivu, objavila je ruska ambasada u SAD na svom vebsajtu.
"Vlasti SAD nisu nam dozvolile da uđemo u zgradu ruskog Generalnog konzulata u San Francisku, koji je po njihovoj odluci zatvoren 2. septembra ove godine, kako bismo izneli konzularnu arhivu. Umesto toga, sami su je spakovali i preselili u Vašington", navodi se u saopštenju ambasade, prenosi Tas.